CELEX: 62012TN0464
Language: lv
Date: 2012-10-15 00:00:00
Title: Lieta T-464/12 P (R): Apelācijas sūdzība, ko par Civildienesta tiesas 2012. gada 3. augusta rīkojumu lietā F-57/12 R Marcuccio /Komisija 2012. gada 15. oktobrī iesniedza Luigi Marcuccio

8.12.2012   
            
            
               LV
            
            
               Eiropas Savienības Oficiālais Vēstnesis
            
            
               C 379/32
            
         Apelācijas sūdzība, ko par Civildienesta tiesas 2012. gada 3. augusta rīkojumu lietā F-57/12 R Marcuccio/Komisija 2012. gada 15. oktobrī iesniedza Luigi Marcuccio
   
   (Lieta T-464/12 P (R))
   2012/C 379/53
   Tiesvedības valoda — itāļu
   
      Lietas dalībnieki
   
   
      Apelācijas sūdzības iesniedzējs: Luigi Marcuccio (Tricase, Itālija) (pārstāvis — G. Cipressa, advokāts)
   
      Otra lietas dalībniece: Eiropas Komisija
   
      Prasījumi
   
   
               —
            
            
               pilnībā un bez jebkādiem izņēmumiem atcelt pārsūdzēto rīkojumu.
            
         
      Pamati un galvenie argumenti
   
   Šī apelācijas sūdzība ir vērsta pret Civildienesta tiesas priekšsēdētāja 2012. gada 3. augusta lēmumu, ar ko tika noraidīts lūgums apturēt, pirmkārt, Komisijas lēmuma izpildi, ar kuru tika noraidīts viņa lūgums samaksāt viņam EUR 1 661, kas, viņaprāt, prettiesiski bija atskaitīts no viņa invaliditātes pabalstiem, otrkārt, Komisijas netiešā lēmuma izpildi, ar ko tika noraidīta sūdzība, treškārt, jebkura cita lēmuma izpildi, pamatojoties uz kuru Komisija par 2011. gada jūniju, jūliju, augustu un septembri no viņa invaliditātes pabalstiem atskaitīja EUR 1 661.
   Savu prasījumu pamatojumam apelācijas sūdzības iesniedzējs izvirza divus pamatus.
   
               —
            
            
               Pirmais pamats attiecas uz pamatojuma nenorādīšanu pārsūdzētajā rīkojumā, kā arī faktu sagrozīšanu, acīmredzamu neloģiskumu, nesaprātīgu un patvaļīgu raksturu un acīmredzamu kļūdu faktu vērtējumā, īpaši attiecība uz minētā rīkojuma 22.–28.punktu, ieskaitot.
            
         
               —
            
            
               Otrais pamats attiecas uz kļūdainu un nesaprātīgu interpretāciju, kā arī Civildienesta tiesas Reglamenta 86. panta pārkāpumu, ciktāl prasītājam ir piespriests “samaksāt Civildienesta tiesai EUR 1 000”.